నటి అరెస్ట్.. పదిరోజుల తరువాత బెయిల్ పై బయటకి!
Highlights
తమిళనాడులో స్టెరిలైట్ కర్మాగార వ్యతిరేక ఆందోళనలో పోలీసులు విచక్షణారహితంగా కాల్పులు జరిపిన 
తమిళనాడులో స్టెరిలైట్ కర్మాగార వ్యతిరేక ఆందోళనలో పోలీసులు విచక్షణారహితంగా కాల్పులు జరిపిన సంగతి తెలిసిందే. తూత్తుకుడిలో చోటు చేసుకున్న ఈ సంఘటనపై సోషల్ మీడియాలో పలువురు కామెంట్లు చేశారు. ప్రముఖ టీవీ నటి నిలానీ కూడా ఈ విషయంపై స్పందించింది. ఆరోజు ఆమె పోలీస్ డ్రెస్ ధరించి షూటింగ్ లో పాల్గొన్నారు. దీంతో అదే డ్రెస్ లో ఓ వీడియో విడుదల చేశారు.
అందులో ఆమె పోలీసు డ్రెస్ తో నటిస్తున్నందుకు సిగ్గు పడుతున్నాను అంటూ తూత్తుకుడిలో జరిగిన సంఘటనపై పోలీసులను విమర్శించారు. దీంతో ఆమెపై కేసు నమోదు చేసి ఈ నెల 19న అరెస్ట్ చేశారు. ఈ క్రమంలో ఆమె సైదాపేట కోర్టులో బెయిలు కోరుతూ పిటిషన్ దాఖలు చేశారు. కొన్ని షరతుల మీద ఆమెకు మేజిస్ట్రేట్ బెయిల్ మంజూరు చేశారు. 
Last Updated 29, Jun 2018, 12:06 PM IST